**Fundația Globalworth și Igloo lansează competiția internațională 2031 NOW\_our cities in 10 years**

**Premii în valoare de 11,000 Euro pentru arhitectura viitoarelor noastre orașe**

**București, 15 noiembrie 2021. Fundația Globalworth și Asociația Igloo – Habitat și Arhitectură lansează competiția internațională „**[**2031 NOW\_our cities in 10 years**](https://www.youtube.com/watch?v=qDm3GZLVzwQ)**” dedicată studenților în arhitectură, urbanism și design din Polonia și România. Imaginarea unei viziuni, exprimate într-un proiect, până în data de 20 ianuarie 2022 va răsplăti participanții cu premii în valoare de 11.000 de euro, posibilitatea de a-și prezenta propunerile la High Tech Learning Center din cadrul Universității de Arhitectură și Urbanism „Ion Mincu” București, precum și cu publicarea lucrărilor într-un catalog dedicat.**

Cerința pentru viitorii arhitecți din Polonia şi România presupune spirit vizionar și anticipare a modului în care ne modelăm oraşele pentru viitorul apropiat. Concurenții sunt invitați să elaboreze o viziune urbană în care spațiile pot acționa ca generator de locuri mai bune atât pentru utilizatorii direcți, cât și pentru comunitatea din apropiere. Acest lucru va fi ilustrat pe un teren generic, cu o suprafață de 20.310 metri pătrați (2.031 ha). Tema invită participanții să introducă în această parte de oraș clădiri cu destinaţie mixtă, spații pentru comunitate, parcuri, infrastructură, toate conectate într-o nouă articulație care poate fi construită în 2031.

Înscrierile în competiție vor fi evaluate de membrii unui juriu internațional, nume ușor recognoscibile în lumea arhitecturii. Printre aceștia se numără planificatori şi urbanişti notabili, arhitecți internaţionali și reprezentanți ai organizatorilor: **Bruno Andreșoiu, Arjan Dingsté, Krzysztof Ingarden, Dimitris Pergamalis, Jakub Szczęsny** şi **Andrei Șerbescu.**

***2031 NOW\_our cities in 10 years*** *este competiția prin care facem pași spre îndeplinirea angajamentului de a construi orașe cât mai funcționale, sustenabile și armonioase pentru comunitățile noastre de business și nu numai. Ne bucurăm să avem alături în acest demers un partener ca Asociația Igloo – Habitat și Arhitectură, cu ajutorul căruia susținem viitorul arhitecturii în cele două țări în care Globalworth este lider de piață: Polonia și România. Globalworth construiește clădiri de birouri și în munca de zi cu zi am devenit cu toții conștienți de importanța mărită a arhitecților. Ei sunt cei care ne modelează casele, clădirile de birouri, orașele, locurile în care ne modelăm, la rândurile noastre, viețile. Sperăm că acest concurs internațional, cu juriul prestigios pe care a reușit să îl clădească, va încuraja și solidifica viitorul arhitecturii*, a spus **Georgiana Iliescu, Director Executiv al Fundației Globalworth.**Shape

Description automatically generated with low confidence

Shape

Description automatically generated with low confidence

*Concursul este, pentru studenții la arhitectură, cel mai bun antrenament pentru provocările profesiei în care se pregătesc să intre și ar fi recomandat, după mine, să facă parte din curricula, cu o pondere măcar egală cu practica. Concursul de idee este substanța cea mai hrănitoare pentru mintea care trebuie să continue să viseze în timp ce lucrează cu materie grea, cu constrângeri și legi uneori absurde. Expunerea minților tinerilor arhitecți la tematica și rigorile concursurilor de idee este formativă în cel mai semnificativ mod. A putea crea, primi comentariile unor jurați cu experiență și câștiga un premiu este o șansă de care niciun student arhitect nu ar trebui să fie lipsit.* ***2031 NOW\_our cities in 10 years****, concursul pe care avem privilegiul de a-l organiza împreună cu Fundația Globalworth, înseamnă în primul rând un prilej de meditație creativă pentru cei aproape arhitecți, dar și oportunitatea de a expune public viziunile care vor da formă orașelor viitorului nostru*,a adăugat **Bruno Andreşoiu, Preşedinte al Asociaţiei Igloo – Habitat şi Arhitectură**.

Mai mulți parteneri academici din România și Polonia, mai exact cele mai bune școli și asociații profesionale de arhitectură, s-au alăturat competiției, convenind împreună buna implementare a proiectului.

**Premii:**

* Locul 1: €5,000 + Publicare catalog
* Locul 2: €3,000 + Publicare catalog
* Locul 3: €1,500 + Publicare catalog
* 3 mențiuni a câte €500 fiecare + Publicare catalog

Termen-limită înscrieri: 20 ianuarie 2022   
Anunțarea câștigătorilor: 10 martie 2022

**Pentru mai multe informații despre tema de concurs, condiții și calendar, puteți accesa** [**www.2031now.com**](http://www.2031now.com) **sau scrie la adresa de e-mail:** [**welcome@2031now.com**](mailto:welcome@2031now.com)**.**

[**2031 NOW\_our cities in 10 years**](https://www.2031now.com/)este o competiție susținută de Fundația Globalworth și organizată de Asociația Igloo – Habitat şi Arhitectură.

**Parteneri instituționali:** Ordinul Arhitecților din România, Ordinul Arhitecților din România – Filiala București, Uniunea Arhitecților din România, SHARE architects, Registrul Urbaniştilor din România, Asociaţia Profesională a Urbaniştilor din România

**Parteneri academici:** Universitatea de Arhitectură și Urbanism „Ion Mincu”

**Parteneri media:** aici a stat, Architektura-murator, Arhitectura, de-a arhitectura, Designist, ENTR, feeder, Graphic Front, IQads, Modernism, The Institute, urbnews.pl

**Despre Fundația Globalworth.**

Fundația Globalworth a fost înființată în 2018 de Globalworth, liderul pieței de clădiri de birouri din România și Polonia, și este o entitate non-profit, fiind independentă de activitățile comerciale ale grupului. Fundația are ca misiune dezvoltarea de proiecte pe trei piloni principali: oameni, locuri și tehnologie.

Până în prezent, Fundația Globalworth și Globalworth au alocat peste 800.000 de euro pentru construcția primului laborator High Tech din cadrul Universității de Arhitectură și Urbanism „Ion Mincu” București, burse de studii și documentare pentru cadre didactice, competiții internaționale și proiecte speciale pentru arhitecții din România.

Mai multe informații sunt disponibile pe [site](http://www.globalworth.com) și pe canalele de comunicare [Facebook](https://www.facebook.com/globalworth/), [Instagram](https://www.instagram.com/globalworth/) și [LinkedIn](https://ro.linkedin.com/company/globalworth).

**Despre Asociația Igloo – Habitat și Arhitectură.**

Înființată în 2008, Igloo – Habitat și Arhitectură își propune să contribuie la articularea unui spațiu public coerent prin activități (proiecte editoriale și culturale, evenimente) care vizează ridicarea standardelor culturii vizuale într-o societate care încă își caută reperele în domeniul arhitecturii și politicilor urbane. Asociația a derulat până acum proiecte de succes, cu teme în domeniile arhitecturii, patrimoniului, designului și culturii urbane, adresându-se în mod constant nu doar breslei arhitecților, Mai multe informații despre activitatea editorială și culturală a asociației pe [igloo.ro](https://www.igloo.ro/) și pe paginile de [Facebook](https://www.facebook.com/Igloomedia) și [Instagram](https://www.instagram.com/igloo.media/).

**CONTACT**

Iuliana Dumitru Raisa Beicu   
 **Comunicare & PR igloo Marketing & PR Manager Globalworth**   
 **M:** +40 757 957 510 **M:** +40 731 800 257  
 **E:** [iuliana.dumitru@igloo.ro](mailto:iuliana.dumitru@igloo.ro)  **E:** [raisa.beicu@globalworth.com](mailto:raisa.beicu@globalworth.com)